» É(r)vforduló – Ez a 100. lapszám!
Az estnek több fénypontja is volt. Először is az Ér Tv munkatársai bemutatták Érmellékről szóló kisfilmjüket, amelyet aztán a hétvége során a városnapok színpada melletti kivetítőn is láthatnak a nézelődők. Ezt követte Pallagi Ildikó tanárnő Beethoven- és Bach-művet meg­szólaltató zongorajátéka, amely szokásos módon mindenkit elvarázsolt. Az i-re a pontot Marosán Csaba színművész (képünkön), a Kolozsvári Állami Magyar Színház utazó nagykövete tette fel Humor az irodalomban elnevezésű, nagy sikerű estjével, amely egyaránt tartalmazott Romhányi-verseket és a nagy költőklasszikusok műveinek megnevettető átiratait is.
Így kevés érdeklődővel, de méltóképpen emlékezhettek meg az évfordulóról a havilap olvasói és az online televízió nézői.